Pekka Kopsa

Pekko (Pekka) Kopsa (26. elokuuta 1887 Jaakkima – 19. maaliskuuta 1969 Mikkeli) oli suomalainen liikemies ja kansanedustaja 1922–1929.

Pekka Kopsan vanhemmat olivat maanviljelijä Antti Kopsa ja Regina Roininen. Hän työskenteli ensin maanviljelijänä ja puutavaraliikemiehenä Jaakkimassa vuoteen 1925, sitten leipomo- ja kahvilaliikkeen harjoittajana Lahdenpohjassa 1925–1939 ja 1941–1944. Vuosina 1945–1961 hän omisti matkustajakodin Pieksämäellä.

Kopsa valittiin eduskuntaan maalaisliiton edustajaksi Viipurin läänin itäisestä vaalipiiristä vuosiksi 1922–1929. Hän toimi myös Jaakkiman kunnanvaltuuston ja Lahdenpohjan kauppalanvaltuuston puheenjohtajana sekä Lahdenpohjan kauppalanhallituksen jäsenenä.

Lähteet

Kansanedustajat
Suomen Keskustan poliitikot
Jaakkiman kunnanvaltuutetut
Lahdenpohjan kauppalanvaltuutetut
Viipurin läänin itäinen vaalipiiri
Suomalaiset liikemiehet
Vuonna 1887 syntyneet
Vuonna 1969 kuolleet